“Gebruik sel-noodnommer”, vra Noordwes-polisieArgieffoto Die publiek van Noordwes wat die polisie vanaf ŉ selfoon wil ontbied, word aangeraai om in die toekoms 112 te skakel en nie 10111 nie. Inwoners wat van ŉ Telkom-landlyn af skakel, moet steeds 10111 gebruik. “Selfone is deesdae die hoofmedium van kommunikasie. Wanneer gemeenskapslede 10111 van selfone af skakel, word daar soms tegniese probleme ondervind,” het brig. Thulani Ngubane, ŉ polisiewoordvoerder, gesê. “Noordwes-inwoners wat die polisie in ŉ noodgeval op hul selfone bel, word dus versoek om 112 te skakel. Oproepsentrumagente is beskikbaar om seker te maak dat die regte polisiestasie op die noodgeval reageer,” het hy gesê. 112 is ŉ tolvrye nommer as dit van ŉ selfoon af geskakel word. Die 112-nommer is in alle provinsies in die land in gebruik.